/* KOM/2010/0751 v konečnom znení */ Návrh NARIADENIE RADY, ktorým sa zrušuje nariadenie (EHS) č. 3448/80 o vykonávaní článku 43 Aktu o pristúpení z roku 1979, ktorý sa týka systému obchodovania uplatňovaného pre tovar upravený nariadením (EHS) č. 3033/80 a (EHS) č. 3035/80





[pic] | EURÓPSKA KOMISIA | Brusel, 17.12.2010 KOM(2010) 751 v konečnom znení Návrh NARIADENIE RADY, ktorým sa zrušuje nariadenie (EHS) č. 3448/80 o vykonávaní článku 43 Aktu o pristúpení z roku 1979, ktorý sa týka systému obchodovania uplatňovaného pre tovar upravený nariadením (EHS) č. 3033/80 a (EHS) č. 3035/80 DÔVODOVÁ SPRÁVA Množstvo aktov prijatých za posledné desaťročia vyčerpalo svoj právny účinok, napriek tomu sú však stále účinné. Stali sa zastaranými z dôvodu svojho dočasného charakteru alebo sa ich obsah prebral do následných aktov. Niekoľko opatrení spojených s pristúpením nových členských štátov sa po pristúpení stalo zastaranými. Európsky parlament, Rada a Komisia sa vo svojej medziinštitucionálnej dohode o lepšej tvorbe práva zhodli, že právo Únie by sa malo aktualizovať a zhutniť prostredníctvom zrušenia tých právnych aktov, ktoré sa už neuplatňujú[1]. Právne akty, ktorých relevantnosť už skončila, by sa mali odstrániť z acquis Únie s cieľom zlepšiť transparentnosť a právnu istotu práva Únie. Komisia už niekoľkokrát odstraňovala zastarané právne predpisy z acquis , zväčša vyhlásením príslušných právnych aktov Komisie za zastarané. Nedávno Komisia vyhlásila približne 250 poľnohospodárskych právnych aktov za zastarané, niektoré ďalšie poľnohospodárske právne akty a okolo 60 právnych aktov z oblasti obchodovania so spracovanými poľnohospodárskymi výrobkami bude vyhlásených za zastarané v blízkej budúcnosti[2]. Komisia určila právny akt Rady z oblasti obchodovania s tovarom, ktorý je výsledkom spracovania poľnohospodárskych výrobkov, ktorý sa opiera o článok 43 Aktu o pristúpení z roku 1979, ktorý vyčerpal svoj praktický právny účinok, avšak formálne je stále účinný. Nie je v právomoci Komisie, aby vyhlásila za zastarané akty, ktoré prijala Rada. Komisia v záujme právnej istoty navrhuje, aby právny akt uvedený v tomto návrhu zrušila Rada. Tento návrh sa týka zrušenia nariadenia Rady (EHS) č. 3448/1980, ktorým sa vykonával článok 43 Aktu o pristúpení z roku 1979 (Pristúpenie Grécka k ES) o systéme obchodovania uplatňovaného pre spracované poľnohospodárske výrobky neuvedené v prílohe I ku zmluve. Toto nariadenie stanovilo prechodné opatrenia pre obchodovanie s tovarom neuvedeným v prílohe I medzi ES pozostávajúcim vtedy z deviatich členských štátov a Gréckom. Nakoľko Grécko je v súčasnosti plnoprávnym členským štátom, toto nariadenie sa stalo zastaraným a malo by byť zrušené. Tento návrh je obdobou podobného návrhu pre zastarané poľnohospodárske právne akty, ktorý je obsiahnutý v priebežnom programe zjednodušenia prijatom v rámci realizácie nedávno aktualizovanej stratégie Komisie na zjednodušenie regulačného prostredia, dokument KOM(2008) 712 príloha 2 k legislatívnemu a pracovnému programu Komisie na rok 2009. Návrh NARIADENIE RADY, ktorým sa zrušuje nariadenie (EHS) č. 3448/80 o vykonávaní článku 43 Aktu o pristúpení z roku 1979, ktorý sa týka systému obchodovania uplatňovaného pre tovar upravený nariadením (EHS) č. 3033/80 a (EHS) č. 3035/80 RADA EURÓPSKEJ ÚNIE, so zreteľom na Akt o pristúpení z roku 1979, a najmä na jeho článok 43, so zreteľom na návrh Európskej komisie, keďže: 1. Zlepšenie transparentnosti práva Únie je podstatnou súčasťou stratégie lepšej tvorby práva, ktorú realizujú inštitúcie Únie. V tejto súvislosti je vhodné odstrániť z platných právnych predpisov tie akty, ktoré už nemajú nijaký skutočný účinok. 2. Nariadenie Rady (EHS) č. 3448/80 z 22. decembra 1980 o vykonávaní článku 43 Aktu o pristúpení z roku 1979, ktorý sa týka systému obchodovania uplatňovaného pre tovar upravený nariadením (EHS) č. 3033/80 a (EHS) č. 3035/80[3]stanovilo prechodné opatrenia pre obchodovanie s tovarom neuvedeným v prílohe I medzi ES a Gréckom v období od 1. novembra 1981 do 31. júla 1982. Nakoľko Grécko je v súčasnosti plnoprávnym členským štátom, toto nariadenie sa stalo bezpredmetným a tým zastaraným a malo by byť odstránené z platného acquis Únie . 3. Z dôvodu právnej istoty a jasnosti by sa nariadenie (EHS) č. 3448/80 malo zrušiť, PRIJALA TOTO NARIADENIE: Článok 1 Nariadenie (EHS) č. 3448/1980 sa zrušuje. Článok 2 Toto nariadenie nadobúda účinnosť tretím dňom po jeho uverejnení v Úradnom vestníku Európskej únie . Toto nariadenie je záväzné v celom rozsahu a priamo uplatniteľné vo všetkých členských štátoch. V Bruseli Za Radu predseda [1] Ú. v. EÚ C 321, 31.12.2003, s. 1. [2] Ú. v. EÚ C 30, 6.2.2009, s. 18. [3] Ú. v. ES L 359, 31.12.1980, s. 18.